স্থানীয়দের অভিযোগ, ওই অটোরিকশাকে মহাসড়কের ভাঙ্গাতাকিয়া এলাকায় পুলিশ ধাওয়া করলে গ্রামীণ সড়কে প্রবেশ করতে মোড় নিলে উল্টোদিক থেকে আসা শ্যামলী পরিবহনের বাসটি অটোরিকশাকে চাপ দেয়। এতে গাড়িটি দুমড়ে-মুচড়ে রাস্তার পাশে পড়ে যায়। ঘটনাস্থলেই ৩ জন এবং হাসপাতালে নেয়ার পর আরও তিনজন মারা যান। আহতদের ফেনী সদর হাসপাতালে আনা হয়েছে। ফেনী মডেল থানার পরিদর্শক রাশেদ খান চৌধুরী হতাহতের ঘটনা নিশ্চিত করেছেন।